VS000503
Datum: 1991-10-10T01:00:00.000+01:00
datum_sodbe_i_stopnje: 1996-09-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah
skupina: poškodbe rok in ramenskega obroča in njihove posledice
fischer: lahki primeri
odskodnina: 180000 SIT
opombe: II Ips 103/98. Reviziji tožene stranke je bilo delno ugodeno in je bil tožbeni zahtevek za odškodnino za ZŽA zavrnjen.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Škodni dogodek

Prometna nesreča - trčenje oškodovanca kot voznika motornega kolesa in tovornjaka.

Poškodba

Spiralni zlom IV. dlančnice desne roke.

Telesne bolečine

150000 SIT Trajne hude bolečine 1,5 dni, občasne hude bolečine dva dni, trajne srednje močne bolečine štiri dni, občasne srednje močne bolečine štiri dni, trajne zmerne bolečine 16 dni in občasne pojemajoče zmerne bolečine 18 dni.

#### Ambulantno zdravljenje

Ob prvem pregledu so ugotovili le bolečnost roke, diagnozo pa so postavili šele čez 12 dni.

#### Nevšečnosti med zdravljenjem

RTG slikanje, nošenje mavca 23 dni, nato pa so bile odrejene gibalne vaje in ohlajevalne kopeli. V času zdravljenja tožnik ni mogel opravljati osnovnih življenjskih opravil, pomagal si je z levico in tudi ni zmogel fizičnih opravil na domači kmetiji in v trgovini. Gibljivost treh prstov desnice je postajala postopoma ustrezna šele po izvajanju gibalnih vaj in kopeli.

Strah

30000 SIT Tožnik se je kot voznik motornega kolesa ob trčenju s tovornjakom hudo prestrašil. Za izid zdravljenja svoje desne roke pa je bil določen čas tudi zaskrbljen, saj je kljub takojšnjemu pregledu pri zdravniku prihajalo do vedno močnejših bolečin in zatekanja roke, dokler mu ob ponovnem pregledu čez 12 dni niso določili diagnoze in odredili nošnje mavca.

## Zmanjšanje življenjske aktivnosti

Zahtevek je bil zavrnjen. Pri tožniku je bilo zaradi omejene gibljivosti treh prstov desnice ugotovljeno začasno zmanjšanje življenjskih aktivnosti za 10% v trajanju enega meseca in za 5% v trajanju nadaljnjih treh mesecev. Zahtevek za odškodnino je bil zavrnjen, ker ne gre niti za zmanjšanje življenjske aktivnosti močnejše intenzivnosti, niti niso podane kake posebne okoliščine, ki bi opravičevale prisojo odškodnine kljub le začasnemu zmanjšanju življenjske aktivnosti. Tako ugotovljeno začasno zmanjšanje življenjske aktivnosti pa spada med neugodnosti v času zdravljenja in je bilo upoštevano pri odmeri odškodnine za telesne bolečine in nevšečnosti v času zdravljenja.

---

ZOR člen 200, 203